Raidió Fáilte

Mae Raidió Fáilte (ynganiad Gwyddeleg: [ˈɾˠadʲiːoː ˈfˠaːlʲtʲə]; sy'n golygu "Radio Croeso") yn orsaf radio gymunedol Wyddeleg, sy'n darlledu o ddinas Belffast, yng Ngogledd Iwerddon. Dechreuodd ddarlledu o dan ei drwydded bresennol ar 15 Medi 2006 ar ôl gweithredu fel gorsaf radio môr-leidr am beth amser cyn hynny.

Mae’r orsaf i’w chlywed ar 107.1 FM yn ardal Belfast, ac ar-lein trwy lif byw ar wefan yr orsaf. Mae’n cael ei darlledu 24 awr y dydd, saith diwrnod yr wythnos. Fe'i darlledwyd yn wreiddiol o ganolfan ddiwylliannol iaith Wyddeleg, Cultúrlann McAdam Ó Fiaich ar y Falls Road am nifer o flynyddoedd ac wedi hynny o Ganolfan Twin Spiers ar Northumberland Street oddi ar Falls Road, Belfast. Ym mis Hydref 2018 symudodd yr orsaf i adeilad newydd o'r radd flaenaf ar gyffordd Ffordd Falls a thraffordd Westlink.

Hanes
Dechreuodd Raidió Fáilte ddarlledu’n rhan-amser o Cultúrlann McAdam Ó Fiaich yn y 1990au.

Ail-lansiwyd Raidió Fáilte yn Neuadd y Ddinas, Belfast ar 15 Medi 2006 pan gyflwynodd y Rheolwr Gorsaf, Fergus Ó hÍr, siaradwyr gwadd Ferdia Mac an Fhailigh, Prif Weithredwr Foras na Gaeilge, a Bob Collins, Comisiynydd y Comisiwn Cydraddoldeb. Cafodd neges wedi’i recordio gan Arlywydd Iwerddon Mary McAleese yn croesawu lansiad Raidió Fáilte ei chwarae ar ddechrau’r darlledu. Mae'r pencadlys yn "borth i Gaeltacht Belfast" neu'r "Cwarter Gaeltacht" fel mae'n cael ei galw gan rai. Mae'r adeilad yn cynnal digwyddiadau ac arddangosfeyss ac yn cynnwys caffe o'r enw An Lon Dubh ("y fwyalchen).''

Rhaglennu
Anelir rhaglenni at y gymuned Wyddelig yn Belfast a'r ardal fetropolitan y bwrdeistrefi cyfagos. Cymysgedd o gerddoriaeth draddodiadol Wyddelig, indie, roc a cherddoriaeth y byd a gellir ei glywed, ynghyd â darllediadau materion cyfoes a chwaraeon a sgwrs. Mae rhaglenni arbennig yn ymwneud â gwasanaethau eglwysig Catholig a Phresbyteraidd trwy gyfrwng y Wyddeleg hefyd wedi cael eu darlledu.

Gweler hefyd
Raidió na Life - Gorsaf Wyddeleg gymunedol ar gyfer Dulyn
Raidió Rí-Rá - gorsaf radio Wyddeleg i bobl ifanc
RTÉ Raidió na Gaeltachta - gorsaf Wyddeleg genedlaethol

Dolenni
 OGwefan swyddogol Raidió Fáilte
 Facebook Raidió Fáilte 107
 Twitter @raidiofailte 
 eitem ar agoriad pencadlys newydd Raidio Failte, 2019 ar dudalen Youtune Sinn Féin (dwyieithog, Gwyddeleg a Saesneg)

Cyfeiriadau

Categori:Iwerddon
Categori:Gwyddeleg
Categori:Darlledu
Categori:Radio
Categori:Sefydliadau 2006
Categori:Yr iaith Wyddeleg yng Ngogledd Iwerddon
Categori:Radio yn Iwerddon
Categori:Belffast